Borzalmas gyereksorsok - Három év börtön az anyának
Jogerősen három év börtönre ítéltek egy baranyai anyát, élettársa pedig másfél év börtönt kapott gondatlanságból elkövetett, életveszélyt okozó testi sértés és kiskorú veszélyeztetése miatt - tájékoztatott a Pécsi Ítélőtábla. A bírósági közlemény szerint azt nem lehetett kétséget kizáróan bizonyítani, hogy a vádlottak szándékosan bántalmazták volna a kisfiút. Ettől persze még a kisgyerek élete szörnyű volt, ahogy talán az édesanyjáé is, aki egy gyerekotthonban, szülői szeretet nélkül nőtt fel, talán nem kapott segítséget, nem látott mintát.
A jogerős tényállás szerint a gyermekotthonban felnőtt 24 éves nőnek 2011-ben fia született, aki nevelőszülőkhöz került. Ezután élettársi kapcsolatot létesített a másodrendű vádlottal, és a 2012-ben született újabb gyereket közösen nevelték. 2013 végén elhatározták, hogy magukhoz veszik az első gyermeket, aki 2014 januárjában hozzájuk is került. A még nem szobatiszta kisfiút ezután napokon belül több kisebb sérülés érte, egyszer elesett a zuhanyzóban, beverte a fejét, közvetett életveszélyes sérülést szenvedett, de a vádlottak nem vitték orvoshoz. Amikor 2014. január 21-én fürdetés közben egyedül maradt a gyerek, 80 fokos vizet engedett magára, égési sérüléseket szenvedett, de ekkor sem vitték orvoshoz. Január 26-ára virradóra pedig a kisfiú több órát töltött egy fűtetlen szobában, emiatt reggelre kihűlt. A vádlottak délelőtt kihívták a mentőket, akik életveszélyes állapotban vitték kórházba a gyermeket. (MTI)
( Nem "felmentésként", de. Arról nem szól a hír, hogy miért volt a szoba "fűtetlen", nagyon sok mélyszegénységben élő családnál megoldhatatlan feladat a fa vagy egyéb fűtőanyag beszerzése. Az is tény, hogy számos településen orvost sem olyan egyszerű hívni, ahogy sokan a fővárosban vagy nagyobb településeken gondolják, a Political Capital nemrégiben elvégzett kutatása szerint egyre nő azok aránya, akik azért nem vesznek igénybe ellátást, mert nem tudnak eljutni egy orvoshoz. Vagyis könnyen lehet, hogy ilyenkor másnak, másoknak is ott kellene ülniük a vádlottak padján a XXI századi Magyarország borzalmas gyereksorsai miatt  - a szerk. )

Egy fiatal nő a tárgyaláson határozottan megismerte és azonosította a vádlottat. Elmondta, hogy a VIII. kerületben az "utcán dolgozik, férfiakat szokott leszólítani", ezért is szokta alaposan megfigyelni és megjegyezni az arra járók arcát. A tanú a vádlottat a késő esti órákban, a robbantás után nem sokkal látta az Illés utcában.
At mondta, rögtön feltűnt neki, hogy a fiatalember a kora őszi időjáráshoz képest "túlöltözött" volt, kapucni lógott az arcába, tartása pedig furcsa, merev volt. Először megfordult a nő fejében, hogy megszólítja, de aztán úgy gondolta, hogy "dilis", ijesztő, félelmetes az arca, a tekintete, ezért nem lépett vele kapcsolatba.
Egy berettyóújfalui férfi tanúként elmondta, hogy a fővárosba szokott járni, ilyenkor az utcán él, és miután "tudja, mi a szegénység, nélkülözés", volt már, hogy "más holmijához nyúlt". A bűncselekmény estéjén csak az érdekelte, hogy nem volt enni-innivalója. Éppen a bombát tartalmazó, a Teréz körút 2-4. szám alatti kapualjban heverő táskát nézte ki magának, de egy "isteni érzés" megmentette, és mégsem vette magához. Azt is mondta, látott egy másik férfit a közelben, és felmerült benne, hogy az övé a csomag. A szemtanú bírói kérdésre először beazonosította a vádlottak padján ülő fiatalembert, mint akit a helyszínen is látott, ám utána kiderült, hogy a nyomozás során még egy másik férfi fényképét azonosította egyértelműen elkövetőként.
Egy alkalmi segédmunkákból élő férfi arról beszélt, hogy a robbantás előtt egy héttel találkozott és szóváltásba is keveredett a vádlottal a Gubacsi hídnál, amikor egy hajléktalan ismerősének hulladék húst vitt, ám a tárgyaláson már ő is bizonytalanul azonosította a vádlottat.
Egy férfi a tanúvallomásában elmondta, hogy a robbanástól pár méterre haladt el autójával. Nyomban kiszállt és próbált segíteni a sértetteknek. A nagy por és füst miatt alig látott, ezért nem tud azonosítani senkit, aki gyanús lett volna. A büntetés-végrehajtásban dolgozó férfi elmondta, hogy a robbanás után percekkel már nagy tömeg gyűlt össze a helyszínen, és többen is fotózni kezdték a vérző sebekkel borított két fiatal rendőrt, el sem lehetett őket onnan zavarni.
Az ötödik szerdán meghallgatott tanú egy fiatal egészségügyi dolgozó volt, aki a robbanást hallva odarohant segíteni, de ő sem azonosított gyanús személyt a helyszínen.
A tanúmeghallgatások után a védő az előzetes letartóztatás megszüntetését kérte, ám ezt az ügyész ellenezte, a bíró pedig elutasította, részben a szökés, részben a bűnismétlés veszélye miatt. A bíró elme- és pszichológus szakértő kirendeléséről is döntött. A következő tárgyalásokon várhatóan mintegy ötven tanú vallomását ismertetik, meghallgatják a vádlott apját, majd a szakértők következnek.
A vád szerint a huszonéves fiatalember 2016. szeptember 24-én késő este Budapesten a VI. kerület, Teréz körúton egy általa készített és működésbe hozott pokolgéppel életveszélyesen megsebesített két arra járőröző rendőrt. A robbantás célja az volt, hogy megszerezze fegyvereiket. A bomba többkilónyi robbanóanyagot és szöget tartalmazott. A két rendőr a fején, a felsőtestén és a végtagjain is súlyos sérüléséket szenvedett. Hetekig kórházban voltak, hónapokig lábadoztak, és csak a gyors, szakszerű orvosi beavatkozásnak köszönhető, hogy túlélték a merényletet.
Az elkövető nem sokkal később e-mailt küldött a Belügyminisztériumnak, amelyben leírta, hogyan, miből készítette a bombát, és azt is jelezte, hogy lesznek követelései. Egy másik el nem küldött, de a számítógépén megtalált e-mailben pedig újabb, halálos kimenetelű robbantásokkal fenyegetve egymillió eurót követelt volna. Az ügyészség szerint a vádlott cselekménye többszörösen minősülő emberölés kísérletének, robbanóanyaggal visszaélésnek és terrorcselekmény előkészületének minősül, amelyekért akár életfogytiglan is kiszabható.
A vádlott a nyomozás során részletesen beszélt arról, hogyan készített és tesztelt 2016-ban bombákat, hogy választotta ki és derítette fel a robbantás helyszínét és követte el magát a bűncselekményt. Ennek oka állítása szerint az volt, hogy figyelték őt, illetve, hogy meg akarta szerezni áldozatainak fegyvereit. Ezeket a körülbelül egy éve, a nyomozás során ügyészek előtt tett többórás vallomásait a fiatalember néhány napja, az első tárgyaláson visszavonta, és azóta nem tett érdemi nyilatkozatot.
A bíróság az MTI-hez szerdán eljuttatott közleményben azt írta, a férfit előre kitervelten, nyereségvágyból elkövetett emberölés bűntettében találták bűnösnek. A múlt pénteki ítélet nem jogerős, mert ugyan a vádlott tudomásul vette, de a védő a büntetés enyhítéséért, míg az ügyész a cselekmény minősítésének megváltoztatása és a büntetés súlyosítása érdekében fellebbezést jelentett be. Hozzátették, hogy a vádlott a másodfokú határozathozatalig előzetes letartóztatásban marad.
A férfi tavaly február 10-én este felkereste 85 éves ismerősét azért, hogy pénzhez jusson. Korábban már többször kapott tőle kölcsönt, ezúttal azonban a vádlott elhatározta, hogy akár a sértett élete árán is pénzhez fog jutni. Bemászott az ingatlan udvarára, elvett az idős embertől ötezer forintot, majd egy késsel szíven szúrta őt. A sértett még be tudott menni segítségért a házba, s kérte élettársát, hogy hívja a mentőket, de azután összeesett és meghalt.
börtön szemtanúk gyerek veszély Mozaik anya bíróság Baranya késelés fegyházbüntetés emberölés Teréz körúti robbantás